Document ID: 31991R0863

KOMISSION ASETUS (ETY) N:o 863/91,
annettu 8 päivänä huhtikuuta 1991,
interventiovoin erityismyynnistä Neuvostoliittoon vientiä varten ja asetuksen (ETY) N:o 569/88 muuttamisesta
EUROOPAN YHTEISÖJEN KOMISSIO, joka
ottaa huomioon Euroopan talousyhteisön perustamissopimuksen,
ottaa huomioon maito-ja maitotuotealan yhteisestä markkinajärjestelystä 27 päivänä kesäkuuta 1968 annetun neuvoston asetuksen (ETY) N:o 804/68(1), sellaisena kuin se on viimeksi muutettuna asetuksella (ETY) N:o 3641/90(2), ja erityisesti sen 6 artiklan 7 kohdan,
ottaa huomioon maatalouden alalla sovellettavista vaihtokursseista 11 päivänä kesäkuuta 1985 annetun neuvoston asetuksen (ETY) N:o 1678/85(3), sellaisena kuin se on viimeksi muutettuna asetuksella (ETY) N:o 791/91(4), ja erityisesti sen 4 artiklan,
sekä katsoo, että
interventiotoimenpiteitä koskevista yleisistä säännöistä voin ja kerman markkinoilla 15 päivänä heinäkuuta 1968 annetun neuvoston asetuksen (ETY) N:o 985/68(5), sellaisena kuin se on viimeksi muutettuna asetuksella (ETY) N:o 3644/90(6), 6 artiklassa säädetään erityisedellytysten säätämisestä saatettaessa voita myyntiin vientiä varten tällaisen myynnin erityisvaatimusten huomioon ottamiseksi ja sen takaamiseksi, että tuote viedään määräpaikkaansa,
maitorasvoja koskevaa pöytäkirjaa käsittelevä komitea on päättänyt 12 päivänä joulukuuta 1990 tullitariffeja ja kauppaa koskevan yleissopimuksen (GATT) yhteydessä poikkeuksesta maitorasvoja koskevan pöytäkirjan 3 artiklaan voin myymisen sallimiseksi Neuvostoliittoon GATTin vähimmäishintoja alhaisemmilla hinnoilla,
tällä hetkellä julkisissa varastoissa oleva voin määrä ja näiden määrien todennäköinen lisääntyminen tulevaisuudessa on sellainen, että näitä määriä olisi mahdollisimman paljon saatettava myyntiin; tämän vuoksi olisi saatettava julkisista varastoista lähtöisin olevat tietyt voimäärät toimijoiden käyttöön ja erityisesti vähimmäismyyntihinta olisi vahvistettava tarjouskilpailulla,
sen takaamiseksi, että voi viedään määräpaikkaansa olisi harjoitettava valvontaa siitä lähtien, kun voi viedään varastosta ja siihen asti, kun se saapuu määränpäänä olevaan kyseiseen kolmanteen maahan; selvyyden vuoksi olisi muistettava, että komission asetuksen (ETY) N:o 569/88(7), sellaisena kuin se on viimeksi muutettuna asetuksella (ETY) N:o 843/91(8), ja komission asetuksen (ETY) N:o 2220/85(9), sellaisena kuin se on viimeksi muutettuna asetuksella (ETY) N:o 3745/89(10), säännöksiä sovelletaan; lisäksi olisi tarpeen säätää täydentävistä edellytyksistä ottaen huomioon toiminnan erityisluonteen, ja
maidon ja maitotuotteiden hallintokomitea ei ole antanut lausuntoa puheenjohtajansa asettamassa määräajassa,
ON ANTANUT TÄMÄN ASETUKSEN:
1 artikla
Tässä asetuksessa säädetyillä edellytyksillä saatetaan myyntiin enimmäismäärä 124 000 tonnia voita, jonka rasvapitoisuus on vähintään 82 prosenttia ja joka on ostettu asetuksen (ETY) N:o 804/68 6 artiklan 1 kohdan mukaisesti. Myytävän voimäärän jakaminen jäsenvaltioiden kesken esitetään liitteessä.
2 artikla
1 Voi myydään kylmävarastosta tarjouskilpailumenettelyllä.
2 Liite toimii tarjouskilpailuilmoituksena. Asianomaiset saavat voin varastointimääriin ja -paikkoihin liittyvät tiedot mainitussa asetuksessa ilmoitetuista osoitteista. Lisäksi interventioelimet voivat ilmoittaa tarjouskilpailusta ja julkaista lisätietoja.
3 Kunkin asianomaisen on jätettävä viimeistään 16 päivänä huhtikuuta 1991 kello 12.00 mennessä ostotarjouksensa jollekin liitteessä tarkoitetuista interventioelimistä. Edellä mainitun määräajan päätyttyä ja ennen 20 päivää huhtikuuta 1991 asianomaisen on lähetettävä teleksillä tai telekopiona jäljennös tarjouksestaan Euroopan yhteisöjen komissiolle, division VI-D-1, rue de la Loi 120, B-1049 Bruxelles (telex: 22037 B AGREC; telefax: 235 33 10). Ennen kyseistä päivää interventioelinten on ilmoitettava komissiolle vastaanotetuista tarjouksista.
4 Tarjouksessa on oltava tarjoajan nimi ja osoite, ja se on voimassa ainoastaan jos:
a) se käsittää kokonaismäärältään vähintään 6 200 tonnia voita, josta 50 prosenttia on Irlannin interventioelinten hallussa;
b) siinä on yhteinen hinta tonnia kohti ecuina ilmaistuna tarjouksessa mainitun voin kokonaismäärän osalta;
c) siinä on liitteenä tarjoajan kirjallinen sitoumus luopua kaikista valituksista, jotka koskevat myydyn voin laatua ja ominaisuuksia sekä tämän kirjallinen sitoumus viedä jaettu voi sellaisenaan tässä asetuksessa ilmoitetussa määräajassa ilmoitettuun määräpaikkaan;
d) esitetään todiste, että tarjoaja on antanut ennen tarjousten jätölle asetettua määräaikaa vakuuden tarjouskilpailussa 10 ecua tonnia kohti, joka on tarkoitettu varmistamaan määräajan päätyttyä tarjouksen voimassaoloon liittyvän ensisijaisen vaatimuksen noudattaminen, myytyjen määrien poistaminen ja varastointikulujen maksaminen.
5 Edellä 4 kohdassa säädettyjen edellytysten täyttämiseksi asianomainen voi jättää osittaiset tarjoukset useammalle liitteessä tarkoitetulle interventioelimelle; tässä tapauksessa tarjouksissa on oltava sama hinta ecuina ilmaistuna.
6 Voi on tuotava Neuvostoliittoon.
3 artikla
1 Interventioelinten on pidettävä ajan tasalla ja asianomaisten käytettävissä luettelot kylmävarastoista, joissa myyntiin saatettava voi ja käytettävissä olevat määrät ovat varastoituna.
2 Interventioelin toteuttaa tarvittavat toimenpiteet niin, että asianomaiset tarjoajat voivat tutkia omalla kustannuksellaan ennen tarjousten jättöä myyntiin saatettavista voieristä otetut näytteet.
4 artikla
1 Vähimmäismyyntihinta on vahvistettava saatujen tarjousten perusteella ja asetuksen (ETY) N:o 804/68 30 artiklassa säädetyn menettelyn mukaisesti. Tarjous hylätään, jos tarjottu hinta on alempi kuin vähimmäishinta. Mikäli useammassa harkinnan alla olevassa tarjouksessa, jossa on sama hinta tai sama erotus vähimmäishintaan, vielä käytettävissä oleva määrä ylitetään, käytettävissä oleva määrä jaetaan suhteessa kyseisissä tarjouksissa ilmoitettuihin määriin.
Voidaan päättää olla myymättä tuotteita tarjousten perusteella. Tässä tapauksessa sekä mikäli saatujen tarjousten kokonaismäärä ei saavuta 1 artiklassa tarkoitettua kokonaismäärää, voidaan päättää uudesta tarjouskilpailusta.
2 Samaan aikaan myyntihinnan vahvistamisen kanssa ja saman menettelyn mukaisesti vahvistetaan 5 artiklan 1 kohdan ensimmäisen alakohdan ensimmäisessä ja toisessa luetelmakohdassa tarkoitettujen vakuuksien määrä sekä kerroin, joka vaikuttaa myytävään voihin tarvittaessa sovellettavaan tasausmaksuun.
3 Interventioelimen on välittömästi tiedotettava jokaiselle tarjoajalle tarjouskilpailuun osallistumisen tuloksesta.
4 Tarjouskilpailusta johtuvia velvoitteita ei voida siirtää.
5 artikla
1 Ennen voin poisvientiä ja ennen 2 kohdassa säädettyä määräaikaa ostajan on annettava kyseiselle interventioelimelle jokaisen poisvietävän määrän osalta:
- vakuus, joka on tarkoitettu varmistamaan voin tuontiin määrämaahan liittyvän ensisijaisen vaatimuksen toteutuminen: poiketen siitä, mitä neuvoston asetuksen (ETY) N:o 3665/85(11) 17 artiklan 1 kohdassa säädetään, tuonti on toteutettava viimeistään 30 päivänä syyskuuta 1991; jos asianomainen ei kuitenkaan saa tehtyä säädettyjä toimituksia tähän päivämäärään mennessä sen vuoksi, että Neuvostoliitto ei pysty takaamaan vastaanottoa, säädetyt toimitukset voidaan tehdä viimeistään 31 päivänä joulukuuta 1991,
- vakuus, joka on tarkoitettu varmistamaan toimituksen jälkeen maksettavan myyntihinnan maksamiseen liittyvä ensisijainen vaatimus.
Lukuun ottamatta ylivoimaista estettä, ensimmäisen alakohdan ensimmäisessä luetelmakohdassa tarkoitettu vakuus menetetään suhteessa niihin määriin, joiden osalta asetuksen 569/88 18 artiklassa tarkoitettua todistetta ei ole esitetty vienti-ilmoituksen hyväksymispäivästä alkaen lasketussa kahdentoista kuukauden määräajassa.
2 Ostajan on vietävä pois voi, joka on myyty hänelle, viimeistään 31 päivänä elokuuta 1991 ja hänen on maksettava varastointikulut tämän päivän jälkeen poisviedyistä määristä. Poisvienti voidaan tehdä erissä, joista mikään ei saa olla alle 20 tonnia.
3 Ostajan on maksettava interventioelimelle viimeistään 31 päivänä elokuuta 1991 ostotarjouksessa esitetty myyntihinta.
4 Jos ostaja ei ole suorittanut 3 kohdassa tarkoitettua maksua mainitussa määräajassa 1 kohdan ensimmäisen alakohdan toisessa luetelmakohdassa tarkoitettu vakuus menetetään kyseisten määrien osalta.
6 artikla
1 Interventioelin toimittaa voin pakkauksissa, joissa on seuraava merkintä yhden senttimetrin korkuisin kirjaimin vähintään viejämaan kielellä tai kielillä:
"Asetus (ETY) N:o 863/91: voita Neuvostoliittoon".
2 Interventioelin antaa tarjouskilpailun voittajalle luovutusasiakirjan, johon on merkitty:
- voin määrä, jolle on annettu 5 artiklan 1 kohdassa tarkoitettu vakuus tai vakuudet,
- kylmävarasto, jossa tämä määrä on varastoituna.
7 artikla
Tässä asetuksessa sovellettava muuntokurssi on tarjousten viimeisenä jättöpäivänä voimassa oleva edustava kurssi.
8 artikla
Lisätään asetuksen (ETY) N:o 569/88 liitteessä olevaan I osaan "Sellaisenaan vientiin tarkoitetut tuotteet" seuraava kohta ja alaviite:
"84 Komission asetus (ETY) N:o 863/91, annettu 8 päivänä huhtikuuta 1991, interventiovoin erityismyynnistä Neuvostoliittoon vientiä varten(84).
(84) EYVL N:o L 88, 9.4.1991, s. 11"
9 artikla
Tämän asetuksen mukaisesti myydyn voin osalta mitään vientitukea ei myönnetä. Liittymistasausmaksuja ei sovelleta. Tämän asetuksen mukaisesti myytyyn voihin sovellettaviin valuutan tasausmaksuihin vaikuttaa 4 artiklan 2 kohdan mukaisesti vahvistettu kerroin.
10 artikla
Jäsenvaltioiden on ilmoitettava komissiolle viimeistään jokaisen viikon tiistaina voimäärät, jotka on edeltävän viikon aikana:
- siirretty pois varastosta,
- viety,
- tuotu Neuvostoliittoon.
11 artikla
Tämä asetus tulee voimaan kolmantena päivänä sen jälkeen, kun se on julkaistu Euroopan yhteisöjen virallisessa lehdessä.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 8 päivänä huhtikuuta 1991.

Labels: 3
17
18
6